<classify> Shomari anakuwa mchezaji wa sita kusajiliwa na alitambulishwa rasmi jana na Makamu wa Rais wa Simba, Geoffrey Nyange Kaburu na kukabidhiwa jezi ya klabu hiyo. Nyange Kaburu alisema wanaendelea na usajili ili kuimarisha timu yao ambayo mwakani itakuwa inashiriki mashindano ya Kombe la Shirikisho la Soka Afrika CAF.Shomary anaungana na kipa Emmanuel Elias Mseja, mabeki Jamal Mwambeleko waliosajiliwa kutoka Mbao FC ya Mwanza. Wanaungana pia na Yussuf Mlipili kutoka Toto Africans ya Mwanza pia na Shomary Kapombe na mshambuliaji John Bocco waliosajiliwa kutoka Azam, Dar es Salaam.Simba imemsajili pia kipa Aishi Manula na iko mbioni kumrejesha mshambuliaji wake, Emmanuel Okwi wa SC Villa ya Uganda. Imeelezwa pia kumtaka mshambuliaji wa FC Nkana ya Zambia, Walter Bwalya.  <topic>: MICHEZO 